****

**חזרה ודגשים לקראת המתכונת בלשון א' קיץ 2013**

**פרק א'- הבנת הנקרא (50 נק'). שעה – למתן תשובות על הטקסט. חצי שעה- לכתיבת סיכום**

1. קראו היטב את כותרת הטקסט ואת תעודת הזהות של הטקסט.
2. קראו פסקה ראשונה ואחרונה וכן משפט ראשון בכל פסקה ועשו ניתוח טקסט (כתיבה בשולי הטקסט).
3. פצחו את כל השאלות וענו קודם על השאלות הקלות ביותר (איתור מידע וכדומה).
4. תהיה **שאלת גרף/מפה/איור** וכדומה. עשו ניתוח גרף כמו שלמדנו בכיתה. התייחסו לנתונים שלפניכם ואספו מידע אשר יעזור לכם להבנת השאלה. זכרו לקרוא היטב את הכותרת של הגרף/ הטבלה ואת מועד פרסום הגרף. שאלת גרף/ טבלה היא שאלה שננסה לענות עליה די בהתחלה מכיוון שהיא מכילה נתונים רבים ומספר סעיפים בדרך כלל.
5. הבחינו בין שני סוגי שאלות בנוגע לגרף/ טבלה:
6. תיאור הנתונים- מספר המקרים שבהם יש חשד למחלה הוא......, מספר האנשים הלומדים בפקולטה למדעי הרוח הוא......
7. מסקנה מן הנתונים- מן הגרף ניתן להסיק כי יש עלייה במספר הלומדים......

מן הגרף ניתן להסיק כי יש ירידה ב......

מן הגרף ניתן להסיק כי אין שינוי....

1. **כתיבה טיעונית**- שאלה שבה אנו נשאלים "מה דעתך" עלינו לכתוב פסקת טיעון.
2. **מבנה פסקת הטיעון יהיה כך**:

**פתיחה**: הנושא \_\_\_\_\_\_\_\_\_\_\_\_ שנוי במחלוקת. יש הטוענים ש\_\_\_\_\_\_\_\_ , ולעומת זאת יש הטוענים כי \_\_\_\_\_\_\_\_\_\_\_\_.

**לפני כתיבת גוף התשובה עשו טיוטה המכילה טבלה המחולקת לשתי עמודות:**

|  |  |
| --- | --- |
| **כדאי להקדים את לימודי האנגלית לגן חובה** | **לא כדאי להתחיל לימודי אנגלית בגיל כל כך צעיר** |
| **שליטה בשפה האנגלית בגיל זה מאוד תסייע להם בעתיד** | **נכון הוא ששליטה באנגלית זה דבר חשוב, אך יש קודם כל לדעת את שפת העברית בצורה טובה** |
| **הזיכרון של הילד בגיל כזה ויכולת קליטת השפה נמצאים בשיאם** | **יכולת הזיכרון גבוהה בגיל זה, אך אין טעם לנצל זאת לקליטת שפה לעומת מקצועות אחרים.** |

**גוף הפסקה**

אני סבור ש\_\_\_\_\_\_\_\_\_\_\_\_\_\_\_\_\_\_ **משתי סיבות:**

**ראשית.............. לדוגמה...........**

**שנית............. לדוגמה.......**

**מן הצד האחר יש הטוענים כי......... לדוגמה........**

**אך איני מסכים עם דעה זו מכיוון ש..........**

**המסקנה, לדעתי, היא ש........**

1. **מטלת סיכום**- פצחו את השאלה היטב ושימו לב לכל רכיבי השאלה.
2. הכינו טבלה עם רכיבי המטלה, (קטע א' וקטע ב'- בסיכום ממזג) וסכמו במילים שלכם או כתבו בטבלה את השורות המתאימות מהטקסט.
3. **זכרו: פעמים רבות רכיבי מטלת הסיכום זהים לאחת השאלות שבטקסט. היעזרו במידע זה.**
4. **טבלת דף טיוטה לדוגמה.**

**המטלה: כתוב סיכום באורך של כ12 שורות אודות מקורות המים בישראל, הגורמים למחסור והדרכים לפתרון. בסיכומך התייחס לנאמר בשני המאמרים.**

|  |  |  |  |
| --- | --- | --- | --- |
|  | **מקורות המים בישראל** | **הגורמים למחסור** | **הדרכים לפתרון** |
| **מאמר א** |  |  |  |
| **מאמר ב** |  |  |  |

**מבנה הסיכום**

**פתיחת הסיכום**

**המאמר "שם המאמר" שנכתב על ידי \_\_\_\_\_\_\_\_\_\_\_\_\_\_\_\_ והמאמר " שם**

**המאמר" שנכתב על ידי \_\_\_\_\_\_\_\_\_\_\_\_\_ עוסקים ב \_\_\_\_\_\_\_\_\_\_\_\_\_\_\_\_\_\_\_.**

**גוף הסיכום**

**כותב המאמר מציג/ טוען/ מתאר/ מסביר/ שואל(משפט מכליל).....**

**בהמשך דבריו מציג/ טוען/ מתאר/ מסביר/ שואל כותב המאמר**

**(משפט מכליל).......**

**סיום הסיכום**

**מסקנת כותב המאמר היא......./ בסיום דבריו טוען הכותב........**

**מספר הערות חשובות**

**1. יש לכתוב משפטים קצרים ולא משפטים ארוכים ומסורבלים.**

**2. מומלץ לא להשתמש במשלב לשוני נמוך. (סלנג).**

**3. יש לבדוק סימני פיסוק ושגיאות כתיב.**

**4. מומלץ לא לכלול דוגמאות בסיכום. ( לא יותר מדוגמה אחת)**

**5. בכתיבת סיכום למאמר אינפורמטיבי אין צורך להשתמש בתבניות של סיום**

**הסיכום.**

**6. לא לכתוב בסיום הסיכום את המילה "לסיכום".**

**7. יש להשתמש בכתיבת הסיכום לפחות פעמיים בתבנית הבאה: "כותב המאמר**

**מציג/ טוען" וכו'**

**8.כאשר אנו מציגים מספר מקרים או מספר סיבות יש להשתמש בתבנית הבאה:**

**הסיבה הראשונה היא....., סיבה נוספת היא..../ הסיבה השנייה היא.....**

**לא להשתמש בתבניות מספריות כגון סיבה1, סיבה2 וכו'**

**פרק ב'- מילונאות (26 נק') – חצי שעה תוקדש לפרק זה**

**בהגיעכם לפרק ב' ענו תחילה על השאלה האחרונה בפרק- שאלת מילות היחס**: אצלם, בשבילם, ממנוּ, איננוּ, מִכֶּם, כלפיהֶם, אֶתכם, כְּמוכם,אֲלֵיהֶם**.**

**5 הקריטריונים במילון:**

1. **אטימולוגיה = מקור המילה** [ארמית, אכדית, אוגריתית, ערבית וכדו'] = **בסוגריים המרובעים בתחילת הערך.** ולפעמים יופיע השורש ואז נדע שהמקור של המילה הוא השורש.
2. **רובדי לשון= במילון אבן שושן-**  **ח-** עברית חדשה, **ב-** ימי ביניים, **ת-** תלמוד, **ל-** מילה השאולה מלועזית , **מקרא = ללא סימון. = האות מעל השורה במילון.**

**במילון רב מילים והווה- לא מציינים את רובדי הלשון. (והן בעיקר מהעברית החדשה).**

1. **פרטים דקדוקיים=**

**מ**- **מין** (ז'/נ', זו"נ) = במילון **אבן שושן בתחילת הערך.**

**נ- נטיות= [סולם, סולמִי- סולמֵי] במילון אבן שושן ובמילון רב מילים-בסוגריים מרובעים בסוף**

**הערך, ובמילון ההווה- בסוגריים מרובעים בתחילת הערך.** (קו אחרי המילה = סמיכות).

**[סולם, סולמִי- סולמֵי-]**

**יחיד, סמיכות יחיד, סמיכות רבים**

**ח- חלק דיבר = שם עצם/ פועל/ שם תואר. (חלק הדיבר נמצא בדר"כ בתחילת הערך).**

**זיכרו: אם המין של המילה הוא זכר/ נקבה = חלק הדיבר יהיה תמיד שם עצם.**

**ש- שורש = לא מנוקד. באבן שושן השורש מופיע בתחילת הערך לא מנוקד.**

**במילון רב מילים- השורש מופיע לא מנוקד בסוגריים מרובעים בסוף הערך.**

1. **מקור המובאות- יבואו מיד לאחד ההגדרה במירכאות "\_\_\_\_".**

**יש לכתוב: לקוח מספרות לשון המקרא/עברית חדשה/ ימי ביניים/התלמוד.**

**זכרו: (ביאליק= עברית חדשה) אם אתם לא מזהים מהיכן לקוחה המובאה הסתכלו ע"פ רובד הלשון בתחילת ההגדרה.**

1. **מקור הדוגמאות-** באבן שושן- הדוגמא מופיעה אחרי המובאה.

במילון רב מילים- הדוגמא היא הגופן הבהיר (פחות מודגש).

**זכרו:** הדוגמה עוזרת לנו להבין את משמעות ההגדרה לכן חשוב להיעזר בה.

יש לכתוב מקור הדוגמאות לקוח מן **המקרא/עברית חדשה/ ימי ביניים/התלמוד.**

**זכרו: (ביאליק= עברית חדשה) אם אתם לא מזהים מהיכן לקוחה הדוגמא הסתכלו ע"פ רובד הלשון בתחילת ההגדרה.**

**5 סוגי הגדרות:**

1. **הגדרה קלאסית- יש בה הכללה והבחנה.**

עיתונאי-

אדם **ש**מקצועו איסוף מידע.

**אדם= הכללה (משהו כולל) שמקצועו איסוף מידע= הבחנה (משהו שמייחד אותו)**

מסעדה-**מקום ציבורי** (=הכללה) המגיש ללקוחותיו דברי מזון ומשקאות תמורת תשלום (=הבחנה).

**זכרו: בהגדרה קלאסית בדרך כלל תבוא מילת שיעבוד אחרי ההכללה: ה/ ש/ אשר.,**

**כלומר ההגדרה היא משפט מורכב.**

1. **הגדרה על דרך הנרדפות-**

**א.זמן- עת, מועד.**

**ב.משלח-משחרר, נותן ללכת**

**זכרו: ההגדרה על דרך הנרדפות תהיה תמיד קצרה.**

1. **הגדרה על דרך הניגודיות:**

**חושך**-היעדר אור. **זמניות**-חוסר תמידות, חוסר קבע. **מדומה**-לא אמיתי. **חינם-**בלי תשלום.

**זכרו:** הניגודית באה לעיתים קרובות עם **מילת שלילה**- ללא, בלי וכדו'.

1. **הגדרה על דרך התרגום:**

**אספקט- מירבי, נעימון-רינגטון, מוז-בננה.**

1. **הגדרה על דרך האיור:**

תמונה/איור הממחישים את ההגדרה.

**הערה חשובה:** לפעמים תופיע **הגדרה משולבת** :קלאסית+נרדפות.

דוגמה: חכם- אדם שיש לו מנת משכל גבוהה מהממוצע, נבון.

**עוד דברים חשובים שצריך לדעת בהשוואה בין מילונים, ודוגמות לשאלות שיכולות להופיע בבחינה.**

1. **דרך הצגת הערך :** האם הערך מוצג בכתיב מלא? בכתיב חסר? אולי גם וגם?

שאלות לדוגמה:

* מצא במילון X הגדרה שהיא על דרך הנרדפות/ניגודיות/ הגדרה קלאסית
* מהי דרך ההגדרה של הערך X במילון?

2. לפעמים יופיעו בתוך סוגריים מילים כגון : (גאוגרפיה) , (רפואה) וכד'- מילים אלה מראות את **תחום החיים** בו משתמשים במילה. ולפעמים תופיע המילה **"בהשאלה"/"לשון ציורית"** בתוך סוגריים , ואז הכוונה היא שהמשמעות היא **מטאפורית**. (המילה לקוחה מתחום ה....אל תחום ה....ונקודת הדמיון בין השניים היא....)

שאלות לדוגמה:

* ליד הגדרה X כתוב בסוגריים – רפואה , מה תפקיד המילה שבסוגריים?
* ליד הגדרה X כתוב בסוגריים – הַשְאָלָה. מה תפקיד המילה?

3. ערך **פוליסמי** (=מספר הגדרות לאותו ערך . ההגדרות קרובות במשמעות מאותו שדה סמנטי)

אם רואים שלערך יש מספר הגדרות הממוספרות במספרים: 1,2,3 וכו' – זהו ערך **פוליסמי.** **(יש במיקוד).**

(שאלה לדוגמה:

\* קבע אם הערך X הוא פוליסמי. נמק את קביעתך.

תשובה אפשרית: הערך X הוא פוליסמי , מכיוון שיש בו מספר הגדרות , ובין כל ההגדרות יש קשר במשמעות.

**4. ההבדל בין שני המילונים** : מילון "אבן שושן" הוא מילון שמביא את כל המילים שקיימות בשפה העברית החל מתקופת התנ"ך, המשנה, התלמוד, הגמרא ועד לשון ימינו , כלומר במילון זה נמצא את הגדרות הערך לאורך תקופות הלשון. מילון המציג ערכים לאורך תקופות נקרא – **מילון דיאכרוני**, וההגדרות של הערך יופיעו בסדר הבא : מהמקום הראשון בו הופיעה המילה (בעברית זהו התנ"ך ) , דרך התקופות השונות ועד ימינו. (זוכרים שהזכרנו את רובד הלשון? ראו סעיף 2 בעמ' 1 ).

ואילו מילון "רב-מילים" או "מילון ההווה" מביא רק מילים מלשון ימינו, ולכן לא נמצא בו הגדרות של מילים שקיימות רק בתנ"ך או בתלמוד. מילון שמביא מילים שמשתמשים בהן בתקופה אחת מסוימת , נקרא **מילון סינכרוני.**

שאלה לדוגמה:

האם מילון אבן שושן הוא מילון דיאכרוני? או מילון סינכרוני? נמקו את קביעתכם.

תשובה אפשרית : מילון אבן שושן הוא מילון דיאכרוני , מכיוון שבערך מוצאים הגדרות מתקופת התנ"כ ועד לשון ימינו. נוסף על כך ניתן לראות ליד כל הגדרה את הרובד הלשוני ממנה לקוח הערך.

**השוואה בין שני מילונים**

שאלה לדוגמה:

* עיינו בערכים X ו-Y בשני המילונים, והשוו ביניהם .

כאן נדרשת השוואה בטבלה על פי אפר"ם = כל התבחינים.

* עיינו בערכים X ו- Y בשני המילונים, והשוו ביניהם לפי שני פרטים דקדוקיים הכלולים בהם.

כאן נדרשת השוואה בטבלה על פי 2 פרטים דקדוקיים מתוך מנח"ש

**שלבי עבודה בהרכבת טבלה :**

1. מוצאים את כל התבחינים.
2. עורכים טבלה על פי התבחינים.
3. מעתיקים לטבלה את מה שמצאנו.

דוגמה למילוי טבלה.

דוגמה:

לפניכם הערך "חמל" הלקוח מתוך מילונו של אברהם אבן-שושן.

חמל [אכדית: hamalu לשאת, לסבול ]

**1. רִחֵם, נתעורר בלבו רגשות רחמים: "ולא תחוס עינך עליו ולא תחמול" (דברים יג ט ). "וחמלתי עליהם כאשר יחמֹל איש על בנו" (מלכים ג יז). 2. חָס, נמנע מבזבוז, צַר היה לו להוציא דבר-מה : "ויחמל לקחת מצאנו ומבקרו " (שמואל ב יב ד) [לחמֹל על-, חוֹמֵל, יַחְמֹל]**

דוגמא- עקבו אחר מילוי הטבלה . כך עליכם למלא את הטבלה בבחינה

|  |  |  |
| --- | --- | --- |
| התבחינים/המילון | מילון אבן-שושן | |
| אטימולוגיה | מצוינת אטימולוגיה בסוגריים מרובעים ליד הערך –[ אכדית לשאת, לסבול] | |
| פרטים דקדוקיים | מין | לא מצוין מין |
| נטיות | מצוינות נטיות בסוגריים מרובעים בסוף הערך – לחמל על = שם פועל, חומל= צורת הווה יחיד, יחמל = צורת עתיד נסתר |
| חלק דיבר | חלק דיבר פועל מצוין ליד הערך – פ' |
| שורש | לא מצוין שורש |
| רובד הלשון/השפה | לא מצוין רובד השפה | |
| מקור של המובאות | הגדרה 1 – שתי מובאות המופיעות בסוגריים : דברים , מלכים – מספרות תקופת המקרא  הגדרה 2 – מובאה אחת המופיעה בסוגריים : שמואל – מספרות תקופת המקרא | |
| **עיינו בשני המילונים שלפניכם וערכו השוואה ביניהם בטבלה .**    **טבלה להשוואת ערכים בין שני מילונים**   |  |  |  | | --- | --- | --- | | תבחינים/קריטריונים  (ר"ת – אפר"ם) | מילון אבן שושן | מילון ההווה | | **1. א**טימולוגיה |  |  | | **2. פ**רטים דקדוקיים (ר"ת – מנח"ש) |  | | | א. **מ**ין |  |  | | ב. **נ**טיות |  |  | |  | |  | |  | |  | |  | | ג. **ח**לק דיבור |  |  | | ד. **ש**ורש |  |  | | 3. **ר**ובד השפה |  |  | | **4. מ**קור המובאות |  |  | |  | |  | |  | |  | | | |

שאלות נוספות על הערך "רמה" המופיע בעמ' 9:

1. עיינו בערך "רמה" במילון "רב- מילים" ומצאו הגדרה על דרך ההגדרה הקלאסית.
2. עיינו בערך "רמה" במילון "רב מילים " ומצאו הגדרה על דרך הנרדפות.
3. במילון "אבן-שושן" כתוב בסוגריים ליד הגדרה 2 (גאוגרפיה) – מה תוכלו ללמוד מכך על משמעות הערך?
4. במילון "אבן- שושן" כתוב בסוגריים ליד הגדרה 4 (בהשאלה) – מה תוכלו ללמוד מכך על משמעות הערך?
5. קבעו האם הערך "רמה" במילון "רב-מילים" הוא ערך הומונימי או פוליסמי? הוכיחו את קביעתכם.
6. מהי דרך הצגת הערך "רמה" במילון "רב מילים".

שאלות נוספות על מילונים

1. הסבירו, מהו מילון דיאכרוני?
2. הסבירו , מהו מילון סינכרוני?
3. לפניכם המשפט הבא:

" העברתי את ה**דָטָה** ל**דִיְסקוֹנְקִי** , **אָחִי** , ועכשיו אני **סָגוּר** שיהיה **סַבָּבָה** ".

באיזה מילון כדאי לי לחפש את משמעות המילים המודגשות? הסבירו את בחירתכם.

**בעמוד הבא תמצאו תרגיל נוסף בהשוואת מילונים**

היעזרו בטבלה שבעמוד 10.



יחסים בין מילים- ניגודיות, נרדפות והכללה.

דוגמאות:

1. כתוב מהו היחס בין המילים הבאות:

חם- קר, שחור- לבן, גבוה- נמוך. תשובה- היחס הוא יחס של \_\_\_\_\_\_\_\_\_\_\_\_\_

1. כתוב מהו היחס בין המים הבאות:

חכם- נבון, עני- דל, עשיר- אמיד תשובה- היחס הוא יחס של \_\_\_\_\_\_\_\_\_\_\_\_\_

1. כתוב מהו היחס בקבוצות המילים הבאות:

צבעים: שחור, אדום, לבן

מכוניות: פיאט, מרצדס, סוברו

בית הספר: לוח, מורה, שיעורי בית.

תשובה- היחס הוא יחס של \_\_\_\_\_\_\_\_\_\_\_\_\_

.

**פרק ג'- תחביר (24 נק')- 25 דקות יוקדשו לפרק זה בבחינה**

**סוגי משפטים**

**משפט פשוט משפט מחובר ומשפט מורכב**

**יש, צריך, קיים= נשוא**

שני נשואים ומעלה

נשוא אחד

משפט מחובר משפט מורכב

איבר א , איבר ב עיקרי פסוקית

התב"ונה

↓

קשרים לוגיים

1. **שלושה סוגי משפטים:**
2. פשוט (נשוא אחד).
3. מאוחה/מחובר (איבר א' איבר ב').
4. מורכב (פסוקית+ משפט עיקרי).

**5 שלבי הזיהוי:**

1. מוצאים נשוא. (לנשוא יש גז- גוף וזמן).
2. אם מצאנו 2 נשואים בודקים אם **המשפט מורכב** והאם יש לו את אחד מן התנאים הבאים:
3. **מחלקת השיני"ם (מפני ש, ש, אשר, אף על פי ש, וכדו').**
4. **ה"א+ פועל בזמן הווה? (האוכלים, הלומדים, המפקדים וכדו').**
5. **אם, כי ולוּ.**
6. אם המשפט מורכב מתחמים את **הפסוקית ואת המשפט העיקרי**, ואם המשפט מחובר מתחמים **איבר א' ואיבר ב'.**
7. מזהים את מילת הקישור ואת **הקשר הלוגי** במשפט.
8. מנתחים את החלקים התחביריים (ניתוח תחבירי של מילים) של המשפט: **נשוא, נושא, משלים ומשלים פועל.**

**זכרו:**

1. מילת שיעבוד פותחת פסוקית.
2. לאחר המילה "את" יופיע בדרך כלל משלים פועל.
3. לאחר המילה "למרות, חרף, על אף" יופיע בדרך כלל משלים פועל.
4. בתרגילי "גגות", הגג הפנימי יהיה בדרך כלל משלים שם.
5. בניתוח משפט כאשר נושא המשפט נמצא בצד הימני, ונשוא המשפט נמצא בצד השמאלי, יופיעו ביניהם רק משלימי שם.

הקשרים הלוגיים בסוגי המשפטים השונים

|  |  |  |  |
| --- | --- | --- | --- |
| **שם הקשר הלוגי** | **משפט פשוט** | **משפט מחובר** | **משפט מורכב** |
| השוואה | כמו, בדומה ל | לעומת זאת, ואילו | כשם ש, כמו ש |
| תוצאה (סיבה ותוצאה) | בגלל ה, בשל ה,  מפאת ה ,עקב ה, | לכן, משום כך | מכיוון ש, מפני ש, כי |
| בררה | או | או |  |
| ויתור | למרות, חרף, על אף | למרות זאת, אף על פי כן, עם זאת | אף על פי ש, למרות ש |
| ניגוד | לא... אלא | אבל, אך, אולם |  |
| הוספה | ו, גם, אף | בנוסף לכך, יתר על כן |  |
| זמן | לאחר ה, בזמן ה, | לאחר מכן, לפני כן | לאחר ש, לפני ש, בזמן ש, כש, כאשר |
| מטרה/ תכלית | בשביל ה, למען ה, | לשם כך | בשביל ש, כדי ש |
| תנאי | במקרה של |  | אם, לו, בתנאי ש |

**דיבור ישיר ודיבור עקיף**

**1.המורה אמר לתלמידיו שהוא אוהב אותם.**

**2. המורה אמר לתלמידיו: "אני אוהב אתכם"**

**הסבר:**

**משפט 1 הוא משפט בדיבור עקיף. המשפט מתאר את הרעיון שאמר המורה, ולא את המילים המדויקות שיצאו מפיו. כך סיפרו התלמידים שהמורה אמר. שימו לב כי אין מרכאות במשפט זה, ודיבור המורה פותח במילית שעבוד "ש".**

**משפט 2 הוא דיבור ישיר. בדיבור כזה, תמיד תחשבו שאתם אלה שמדברים לפני כולם, ולכן תמיד תדברו בגוף ראשון: אני, אנחנו.**

**משפט 2 מתאר את המילים המדויקות שיצאו מפיו של המורה, ולכן יש מרכאות ונקודתיים. אין מילת שעבוד.**

**זכרו בשני סוגי המשפטים חייב להופיע פועל אמירה בתחילת המשפט: אמר, דיבר, סיפר וכו'.**

**צירוף סמיכות**

**צירוף שבו אנו מחברים ומצרפים שני שמות עצם זה לזה.**

**סימן הזיהוי: אפשרות להוסיף ה' במילה השנייה היוצרת צירוף הגיוני על פי כללי השפה.**

**דוגמאות:**

**תחרות ספורט**

**זהו צירוף סמיכות, מכיוון שניתן לומר תחרות הספורט.**

**אפשר להדגיש את המילה השנייה בצירוף. ההדגשה הזו נקראת יידוע, כלומר- הוספת ה' הידיעה. ניתן ליידע את הצירוף בשלוש צורות:**

1. **הוספת ה' הידיעה. בדיוק כפי שראינו בדוגמה.**
2. **המילה השנייה בצירוף היא שם פרטי. דוגמה: מלך ישראל.**
3. **הוספת כינוי שייכות למילה השנייה.**

**דוגמה: בית אחותו= בית האחות שלו.**